ഫോമയുടെ ഓണക്കോടി വിതരണവും ഓണസദ്യയും കേന്ദ്രമന്ത്രി മുരളീധരന് ഉദ്ഘാടനം ചെയ്തു കൊല്ലം: പത്തനാപുരം ഗാന്ധിഭവനില് നിരാശ്രയരും നിരാലംബരുമായ അന്തേവാസികള്ക്ക് ഫോമാ നല്കിയ ഓണക്കോടിയുടെ വിതരണവും ഓണസദ്യയും കേന്ദ്ര വിദേശകാര്യ സഹമന്ത്രി മുരളീധരന് ഉദ്ഘാടനം ചെയ്തു. സാഹോദര്യത്തിന്റെയും, സ്നേഹത്തിന്റെയും, സാന്ത്വനത്തിന്റെയും പരസ്പര സഹവര്ത്തിത്വത്തിന്റെയും ഉജ്ജ്വല മാതൃകയാണ് ഗാന്ധിഭവനിലെ ആഘോഷങ്ങളില് അനുഭവിക്കാന് കഴിയുന്നതെന്ന് അദ്ദേഹം പറഞ്ഞു. ആരോരുമില്ലാത്ത സങ്കടങ്ങളും പരിഭവങ്ങളുംചെറിയ സന്തോഷങ്ങളും പരസ്പരം പങ്കുവച്ചും കഴിയുന്നവരുടെ മനസ് കാണാന് കഴിയുന്നതും സഹായിക്കാന് കഴിയുന്നതും ഫോമാ നല്കുന്ന മഹത്തായ സന്ദേശമാണെന്നും അദ്ദേഹം കൂട്ടിച്ചേര്ത്തു. കോവിഡ് മഹാമാരിയില് അടച്ചുപൂട്ടല് ഭീഷണി നേരിടുന്ന ബാലരാമപുരത്തെ നെയ്ത്തു തൊഴിലാളികളെ സംരക്ഷിക്കുന്നതിന് ഫോമാ ഏറ്റുവാങ്ങിയ വസ്ത്രങ്ങള് ഗാന്ധിഭവനിലെ അന്തേവാസികള്ക്ക് നല്കുകയാണ് ഫോമാ ചെയ്തത്.ചടങ്ങില് ഗാന്ധിഭവന് സെക്രട്ടറി ഡോ. പുനലൂര് സോമരാജന് അധ്യക്ഷത വഹിച്ചു. വൈസ് ചെയര്മാന് പി.എസ് അമല്രാജ്, ഗാന്ധിഭവന് അസിസ്റ്റന്റ് സെക്രട്ടറി ജി.ഭുവനചന്ദ്രന്, അക്കൗണ്ട്സ് ജനറല് മാനേജര് കെ.ഉദയകുമാര്, ട്രസ്റ്റി പ്രസന്ന രാജന്, ജനറല് മാനേജര് വി.സി.സുരേഷ് എന്നിവര് ആശംസകള് അര്പ്പിച്ചു. ബാലരാമപുരത്തെ നെയ്ത്തു തൊഴിലാളികളെ സംരക്ഷിക്കുന്നതിനും, പത്തനാപുരം ഗാന്ധി ഭവനിലെ അന്തേവാസികള്ക്ക് ഓണക്കോടിയും ഓണസദ്യയും നല്കുന്നതിന് എല്ലാ പിന്തുണയും നല്കിയും, സാന്പത്തിക സഹായങ്ങള് നല്കിയും സഹകരിച്ച ഫോമയുടെ അഭ്യുദയകാംഷികളോടും ഫോമാ കടപ്പെട്ടിരിക്കുന്നുവെന്നും തുടര്ന്നും സഹകരണം ഉണ്ടാകണമെന്നും ഫോമാ എക്സിക്യൂട്ടീവ് ഓഫീസറന്മാരായ പ്രസിഡന്റ് അനിയന് ജോര്ജ്, ജനറല് സെക്രട്ടറി ടി. ഉണ്ണികൃഷ്ണന് ,ട്രഷറര് തോമസ് ടി ഉമ്മന് എന്നിവരും പ്രോജക്ടിന്റെ ലീഡ് പ്രദീപ് നായര്, ഹെല്പിംഗ് ഹാന്റിന്റെ നാഷണല് കോര്ഡിനേറ്റര് ഗിരീഷ് പോറ്റി, ചെയര്മാന് സാബു ലൂക്കോസ്, സെക്രട്ടറി ബിജു ചാക്കോ, ബാലരാമപുരംഗാന്ധിഭവന് ഹെല്പിംഗ് പ്രോജക്ട് കോര്ഡിനേറ്റര്സ് സുനിതാ പിള്ള, സിമി സൈമണ്, രേഷ്മ രഞ്ജന് എന്നിവര് അഭ്യര്ഥിച്ചു.റിപ്പോര്ട്ട്: ടി. ഉണ്ണികൃഷ്ണന്